Diari Oficial de la Generalitat Valenciana


Sumari del DOGV 6446, del 26-01-2011 (2011/455)

Informació pública de la modificació puntual del Pla General d'Ordenació Urbana relativa a l'Ordenança Z8-PL2, subzona RUF-2 del Pla Parcial Lledó II.
------------------------------------------------------------------------------------------------------------------------------------------------------

### Dades del document

Número de DOGV
:   6446

Data del DOGV
:   26-01-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/455


Data del document
:   11-01-2011

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Informació pública de la modificació puntual del Pla General d'Ordenació Urbana relativa a l'Ordenança Z8-PL2, subzona RUF-2 del Pla Parcial Lledó II. [2011/455]  
El Ple de l'Ajuntament de Castelló de la Plana, en sessió ordinària celebrada el dia 22 de desembre de 2010, va adoptar, entre altres, l'acord següent:  
«Vist l'expedient corresponent al procediment que s'està tramitant per a l'aprovació de la modificació puntual del Pla General d'Ordenació Urbana de Castelló de la Plan relativa a l'Ordenança Z8-PL2, subzona RUF-2 del PP Lledó II, del qual es desprén que:  
1. Amb data 25 de maig de 2010 i número de registre d'entrada 34041, Promojucar, SA va presentar en aquest Ajuntament una proposta encaminada a compatibilitzar la tipologia de vivenda unifamiliar en filera i la plurifamiliar en bloc en la subzona RUF-2 mantenint la resta dels paràmetres urbanístics del sector. La proposta ha sigut objecte d'informe pels serveis tècnics i jurídics de la Secció de Desenvolupament Urbanístic.  
2. La Junta de Govern Local, en sessió de 3 de desembre de 2010, va acordar aprovar el Projecte de Modificació Puntual del Pla General d'Ordenació Urbana de Castelló de la Plana relativa a l'Ordenança Z8-PL2, subzona RUF-2.  
Tenint en compte que:  
I. De conformitat amb el que establix l'article 81.2 de la Llei Urbanística Valenciana, els particulars podran formular documents d'avanços de planejament i sol·licitar a l'Ajuntament la modificació del Pla General, mitjançant la presentació de la documentació tècnica necessària a aquest fi.   
II. Per a dur a terme la modificació que es proposa, s'ha tingut en compte la disposició transitòria sisena del Reglament d'Ordenació i Gestió Territorial i Urbanística que establix que "Quan els plans aprovats a l'empara de la Llei Reguladora de l'Activitat Urbanística continguen al mateix temps un coeficient limitador del nombre màxim de metres quadrats d'edificació, s'aplicarà exclusivament aquest últim, sempre que es complisquen les cessions dotacionals mínimes per unitat de superfície edificable exigides per la Llei Urbanística Valenciana".  
A la vista d'aquesta norma es fa possible introduir canvis en l'Ordenança Z8-PL2, subzona RUF-2 d'aplicació en el PP Lledó II, la normativa de la qual va incorporar en el seu dia el PGOU aprovat l'1 de març de 2000 i ratificat en la seua vigència per Resolució de la Conselleria de Medi Ambient, Aigua, Urbanisme i Habitatge el 28 de gener de 2010. El canvi consistix a permetre la tipologia d'edificació en bloc, eliminant l'obligatorietat de superfície mínima de parcel·la per vivenda i amb una limitació a les dimensions dels blocs la projecció de les quals en planta no sobrepassarà un quadrat de 30 m de costat.   
III. L'article 94 de la Llei Urbanística Valenciana establix les condicions que s'han de respectar en la redacció de les modificacions dels plans, i específicament diu que hauran de mantindre l'equilibri entre les dotacions públiques. La modificació proposada no altera l'equilibri de les zones dotacionals públiques en l'àmbit del PP Lledó II, ja que les reserves de sòl dotacional es van establir en funció de l'edificabilitat i no del nombre de vivendes i encara que la modificació augmentarà potencialment el nombre de vivendes, els coeficients d'edificabilitat es mantenen.  
IV. La modificació que es tramite es referix al contingut de les normes urbanístiques propi de l'ordenació detallada segons es deduïx del l'article 150 del Reglament d'Ordenació i Gestió Territorial i Urbanística, i més concretament del seu punt d) que inclou com a tal la regulació de les condicions d'edificació que en aquest cas es conté en l'Ordenança Z8-PL2, subzona RUF-2. Per això i segons es deduïx dels articles 36 i 37.1 de la Llei Urbanística Valenciana, la modificació afecta les determinacions de l'ordenació detallada, no determinacions de l'ordenació estructural.  
V. Els articles 141 a 154 del Reglament d'Ordenació i Gestió Territorial, en relació amb l'article 64 de la Llei Urbanística Valenciana, regulen el contingut i característiques dels documents que integren un Pla General. La modificació relativa a l'Ordenança Z8-PL2, subzona RUF-2 no afecta altres paràmetres ni determinacions del Pla i no té reflex en altres documents.  
VI. L'article 94 de la Llei Urbanística Valenciana preveu que les modificacions dels plans es duran a terme pel procediment previst per a cada tipus de pla, i l'article 223.5 del Reglament d'Ordenació i Gestió Territorial i Urbanística Valencià establix que les modificacions dels plans generals referides únicament a elements d'ordenació detallada es tramitaran conforme al procediment previst per a l'aprovació de plans parcials.   
VII. Segons l'article 123.1.i) de la Llei Reguladora de les Bases de Règim Local correspon al Ple de l'Ajuntament la competència per a l'aprovació dels plans i la resta d'instruments d'ordenació previstos en la legislació urbanística.  
L'article 83.2.a) de la Llei Urbanística Valenciana, en relació amb el 90.2 del mateix text, diu que l'òrgan competent de l'administració que promoga la redacció del pla, conclosa aquesta, el sotmetrà a informació pública per un període mínim d'un mes i l'anunciarà en el Diari Oficial de la Comunitat Valenciana i en un diari no oficial d'àmplia difusió en la localitat.  
VIII. Segons preveu l'article 123.2 de la Llei Reguladora de les Bases de Règim Local, per a l'adopció d'acords que corresponga adoptar al Ple en la tramitació dels instruments de planejament general previstos en la legislació vigent, es requerirà el vot favorable de la majoria absoluta del nombre legal de membres del Ple.  
Per tot això, vistos els informes de l'arquitecte municipal, l'assessora jurídica de Planejament i Gestió Urbanística, conformats pel secretari general del Ple, a proposta de la Junta de Govern Local i amb l'informe de la Comissió Permanent de Desenvolupament de la Ciutat, Sostenibilitat, Medi Ambient, Habitatge, i Serveis Urbans, s'acorda:  
Primer. Sotmetre a informació pública pel termini d'un mes la modificació puntual del Pla General d'Ordenació Urbana relativa a l'Ordenança Z8-PL2, subzona RUF-2.  
Segon. Ordenar la inserció dels corresponents anuncis en el Diari Oficial de la Comunitat Valenciana, en un diari d'àmplia difusió en la localitat i en la pàgina web municipal.»  
El que es fa públic per a general coneixement i s'adverteix al mateix temps que durant el termini d'un mes les persones que estigueren interessades podran consultar l'expedient (de 09.00 a 14.00 hores, de dilluns a divendres, en les dependències de la Secció de Desenvolupament Urbanístic situades a l'avinguda Germans Bou, núm. 16) i presentar les al·legacions que creguen convenients.   
Castelló de la Plana, 11 de gener de 2011.- L'alcalde: Alberto Fabra Part. El secretari general del Ple: Juan Jiménez Hernandis.